Da en 12-årig dreng tirsdag morgen klokken 07:30 stod og ventede på bus nr. 439 på busstationen på Ndr. Stationsvej i Slagelse, blev han pludselig overfaldet af to større fyre, som skubbede ham omkuld, slog ham i hovedet og sparkede ham i ryggen, mens han lå ned, oplyser Sydsjællands og Lolland-Falsters Politi.

Da bussen ankom, stoppede de to gerningsmænd overfaldet og forsvandt fra stedet.

Læs også Mellemøstlig mand amok i fitnesscenter: Tæskede kvindelig ansat

De to drenge efterlyses nu, og de beskrives som:

A: Cirka 15-16 år gammel, omkring 165-170 cm. høj, muligvis tyrkisk. Han var kraftig af bygning og havde sort/brunt krøllet hår og var iført en sort vinterjakke.

B: Cirka 14-15 år gammel, omkring 160-165 cm. høj, muligvis somalisk. Han var spinkel af bygning og var iført en blå vinterjakke.

Politiet hører gerne fra eventuelle vidner, der har oplysninger til sagen. Ring til Sydsjællands og Lolland-Falsters Politi på telefon 1-1-4.

jn